Sementmørtel herder ved opptak av vann, og raskere enn kalkmørtel. Den har bedre vedheft på de fleste underlag, og er hardere. Men puss med ren sementmørtel blir for hard og uelastisk til mange formål og egner seg ikke til restaurering av eldre murvegger, eller til puss på trematerialer. Sementmørtel blir diffusjonstett, og egner seg derfor ikke til bruk der det er behov for å slippe fuktighet ut av en mur eller en vegg.